CELEX: 62015TN0346
Language: hu
Date: 2015-06-18 00:00:00
Title: T-346/15. sz. ügy: 2015. június 18-án benyújtott kereset – Bank Tejarat kontra Tanács

14.9.2015   
            
            
               HU
            
            
               Az Európai Unió Hivatalos Lapja
            
            
               C 302/62
            
         2015. június 18-án benyújtott kereset – Bank Tejarat kontra Tanács
   (T-346/15. sz. ügy)
   (2015/C 302/77)
   Az eljárás nyelve: angol
   
      Felek
   
   
      Felperes: Bank Tejarat (Teherán, Irán) (képviselők: S. Zaiwalla, P. Reddy és A. Meskarian solicitors, M. Brindle QC és R. Blakeley barrister)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Iránnal szembeni korlátozó intézkedésekről szóló 2010/413/KKBP tanácsi határozat módosításáról szóló, 2015. április 7-i 2015/556/KKBP tanácsi határozatot (HL 2015. L 92., 101. o.), a felperesre vonatkozó részében;
            
         
               —
            
            
               semmisítse meg az Iránnal szembeni korlátozó intézkedésekről szóló 267/2012/EU rendelet végrehajtásáról szóló, 2015. április 7-i 2015/549/EU tanácsi végrehajtási rendeletet (HL 2015. L 92., 12. o.), a felperesre vonatkozó részében;
            
         
               —
            
            
               kötelezze a Tanácsot a felperes részéről ezen eljárás során felmerülő költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes hét jogalapra hivatkozik.
   
               1.
            
            
               Az első, az EUMSZ 266. cikk megsértésére alapított jogalap
               
                           —
                        
                        
                           A megtámadott jogi aktusok sértik az EUMSZ 266. cikket, mivel a Tanács elmulasztotta megtenni az ahhoz szükséges intézkedéseket, hogy megfeleljen az Európai Unió Törvényszéke T-176/12. sz. ügyben hozott ítéletének.
                        
                     
         
               2.
            
            
               A második, az ítélt dolog elvének megsértésére alapított jogalap
               
                           —
                        
                        
                           A megtámadott jogi aktusok sértik az ítélt dolog (res iudicata) és/vagy a jogbiztonság és/vagy a jogerő elvét.
                        
                     
         
               3.
            
            
               A harmadik, a hatékony bírói jogvédelemhez való jog megsértésére alapított jogalap
               
                           —
                        
                        
                           A megtámadott jogi aktusok elfogadása sérti a tényleges érvényesülés elvét, a hatékony bírói jogvédelemhez való jogot, valamint a felpereseket az Európai Unió Alapjogi Chartájának 47. cikke és/vagy az emberi jogok európai egyezményének 6. és 13. cikke alapján megillető jogokat, amennyiben e jogi aktusok figyelmen kívül hagyják a Törvényszék T-176/12. sz. ügyben hozott ítéletét.
                        
                     
         
               4.
            
            
               A negyedik, a megfelelő ügyintézéshez való jog megsértésére alapított jogalap
               
                           —
                        
                        
                           A megtámadott jogi aktusok sértik a felperes megfelelő ügyintézéshez való jogát, mivel a Tanács felperessel szembeni bánásmódja nélkülözte a pártatlanságot és a méltányosságot.
                        
                     
         
               5.
            
            
               Az ötödik, a jóhírnév tiszteletben tartásához és a tulajdonhoz való jog megsértésére alapított jogalap
               
                           —
                        
                        
                           A megtámadott jogi aktusok sértik a felperest az Alapjogi Charta 7. és 17. cikke és/vagy az EJEE 8. cikke és az emberi jogok európai egyezménye első kiegészítő jegyzőkönyvének 1. cikke alapján megillető jogokat és/vagy az arányosság elvét.
                        
                     
         
               6.
            
            
               A hatodik, az indokolási kötelezettség megsértésére alapított jogalap
               
                           —
                        
                        
                           A Tanács elmulasztotta a megtámadott jogi aktusok megfelelő indokolását, és a felperesnek nem volt kellő alkalma kifejteni a Tanács állításával kapcsolatos álláspontját.
                        
                     
         
               7.
            
            
               A hetedik, a nyilvánvaló értékelési hibára alapított jogalap
               
                           —
                        
                        
                           Semmi esetre sem teljesültek a felperes jegyzékbe való felvételének anyagi feltételei, és a Tanács nyilvánvaló értékelési hibát követett el a megtámadott jogi aktusok elfogadásával, amennyiben az indokolásban szereplő állítások hamisak és a jegyzékbe való felvétel feltételei nem teljesültek.